**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL ATLEIDIMO NUO VIETINĖS RINKLIAVOS UŽ LEIDIMO ĮRENGTI IŠORINĘ REKLAMĄ IŠDAVIMĄ“ PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektu siūloma suteikti lengvatą VšĮ Klaipėdos specialioji mokykla-daugiafunkcis centras ,,Svetliačiok“ (kodas 195171536), atleidžiant savivaldybės biudžeto sąskaita nuo 800,00 Eur vietinės rinkliavos už leidimo įrengti išorinę reklamą Baltijos pr. 49, Klaipėdoje, išdavimą už laikotarpį nuo 2018-01-01 iki 2022-12-31 mokėjimo ir Klaipėdos miesto savivaldybės koncertinė įstaiga Klaipėdos koncertų salė (kodas 300101372), atleidžiant savivaldybės biudžeto sąskaita nuo 3115,00 Eur vietinės rinkliavos už leidimo išorinei reklamai įrengti, adresu: Šaulių g. 36, Klaipėda, išdavimą už laikotarpį nuo 2018-01-01 iki 2022-12-31 mokėjimo.

Teikiamo sprendimo projekto tikslas ir uždaviniai – priimti sprendimą dėl lengvatos suteikimo juridiniams vienetams, taip skatinant socialinių ir kultūrinių paslaugų plėtrą mieste.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas, vadovaujantis Lietuvos Respublikos vietos savivaldos įstatymo 16 straipsnio 2 dalies 18 punkto nuostata, kad tik savivaldybės taryba priima sprendimus teikti mokesčių, rinkliavų ir kitas įstatymų nustatytas lengvatas savivaldybės biudžeto sąskaita, Lietuvos Respublikos rinkliavų įstatymo 12 straipsnio 3 punktu ir Vietinės rinkliavos už leidimo įrengti išorinę reklamą Klaipėdos miesto savivaldybės teritorijoje išdavimą nuostatų, patvirtintų Klaipėdos miesto savivaldybės tarybos 2013 m. lapkričio 28 d. sprendimu Nr. T2-300 „Dėl vietinės rinkliavos už leidimo įrengti išorinę reklamą Klaipėdos miesto savivaldybės teritorijoje išdavimą nuostatų patvirtinimo“, 22 ir 26 punktais.

Sprendimo projekto rengimo priežastys – gauti ir įvertinti VšĮ Klaipėdos specialioji mokykla-daugiafunkcis centras ,,Svetliačiok“ ir Klaipėdos miesto savivaldybės koncertinė įstaiga Klaipėdos koncertų salė prašymai atleisti nuo vietinės rinkliavos už leidimo įrengti išorinę reklamą.

VšĮ Klaipėdos specialioji mokykla-daugiafunkcis centras ,,Svetliačiok“ savo prašyme nurodė, kad įstaigoje mokiniai ugdomi pagal ikimokyklinio, priešmokyklinio ir bendro ugdymo specialiąsias programas, veikia dienos socialinės globos skyrius vaikams su negalia ir suaugusiems asmenims su psichine negalia, teikiantis bendrąsias socialines paslaugas ir specialiąsias socialines paslaugas. Iš viso įstaigą lanko 73 vaikai bei suaugę su negalia, kurių amžius nuo 3 iki 35 metų. Už įstaigoje teikiamas paslaugas yra mokama individualiai, atsižvelgiant į šeimos pajamas ir vadovaujantis Klaipėdos miesto savivaldybės tarybos 2011 m. liepos 28 d. sprendimo Nr. T2-256 ,,Perkamos viešuosius pirkimus reglamentuojančių teisės aktų nustatyta tvarka dienos socialinės globos asmenims su negalia ir sunkia negalia skyrimo, teikimo ir apmokėjimo už paslaugą“ tvarkos aprašo IV skyriaus 27, 28 punktais. Įstaigos prašyme nurodyta, kad lėšos, gautos kaip rinkliavos lengvata, bus panaudotos infrastruktūros gerinimui.

Klaipėdos miesto savivaldybės koncertinė įstaiga Klaipėdos koncertų salė savo prašyme nurodė, kad parke prie Klaipėdos koncertų salės, adresu Šaulių g. 36, planuoja statyti laikiną informacinį stendą, kuriame bus teikiama informacija apie įstaigos vykdomą veiklą, organizuojamus kultūrinius renginius. Įstaiga nurodo, kad jos misija yra vykdyti akademinės muzikos žanro koncertus, aukščiausiu meniniu lygiu pristatyti, puoselėti, plėtoti ir skleisti miesto muzikinę kultūrą, tenkinti miesto visuomenės poreikį profesionaliajam scenos menui. Įstaiga nurodo, kad atleidimas nuo vietinės rinkliavos sutaupytų Klaipėdos miesto savivaldybės biudžeto lėšas, kurios būtų panaudotos kultūrinei veiklai.

**3. Kokių rezultatų laukiama.**

Šiuo sprendimu siekiama suteikti lengvatą ugdymo ir socialinės globos paslaugas neįgaliems asmenims teikiančiai įstaigai ir kultūrinę veiklą vykdančiai savivaldybės biudžetinei įstaigai, suteikiant lengvatą vietinei rinkliavai už laikotarpį nuo 2018-01-01 iki 2022-12-31. Vietinės rinkliavos lengvatos lėšos būtų panaudojamos ugdymo, socialinės globos paslaugų plėtrai, kultūrinės veiklos vystymui Klaipėdos mieste.

**4. Sprendimo projekto rengimo metu gauti specialistų vertinimai.**

Neigiamų specialistų išvadų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Vadovaujantis Vietinės rinkliavos už leidimo įrengti išorinę reklamą Klaipėdos miesto savivaldybės teritorijoje išdavimą nuostatų, patvirtintų Klaipėdos miesto savivaldybės tarybos 2013 m. lapkričio 28 d. sprendimu Nr. T2-300 „Dėl vietinės rinkliavos už leidimo įrengti išorinę reklamą Klaipėdos miesto savivaldybės teritorijoje išdavimą nuostatų patvirtinimo“, 13 ir 23 punktais, vietinės rinkliavos dydis už leidimą įrengti išorinę reklamą Baltijos pr. 49 (zona GM) yra 104,00 Eur per metus už 1 kv. m, vietinės rinkliavos dydis už leidimą įrengti išorinę reklamą Šaulių g. 36 (zona SN2) yra 139,00 Eur per metus už 1 kv. m.

VšĮ Klaipėdos specialioji mokykla-daugiafunkcis centras ,,Svetliačiok“ išorinės reklamos pagal pateiktą ir suderintą su atsakingais asmenimis projektą sudaro 1,54 kv. m. Metinis vietinės rinkliavos dydis už leidimo išorinei reklamai išdavimą VšĮ Klaipėdos specialioji mokykla-daugiafunkcis centras ,,Svetliačiok“ būtų 160 Eur (104 Eur x 1,54 m2).Vietinės rinkliavos 100 proc. lengvata nuo 2018-01-01 iki 2022-12-31 sudarytų 800 Eur (160 Eur x 5 m).

Klaipėdos miesto savivaldybės koncertinė įstaiga Klaipėdos koncertų salė išorinės reklamos pagal pateiktą ir suderintą su atsakingais asmenimis projektą sudaro 4,48 kv. m. Metinis vietinės rinkliavos dydis už leidimo išorinei reklamai išdavimą Klaipėdos miesto savivaldybės koncertinė įstaiga Klaipėdos koncertų salė būtų 623 Eur (139 Eur x 4,48 m2).Vietinės rinkliavos 100 proc. lengvata nuo 2018-01-01 iki 2022-12-31 sudarytų 3115 Eur (623 Eur x 5 m).

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – suteiktų vietinės rinkliavos lengvatų ugdymo ir socialinės globos paslaugas neįgaliems asmenims teikiančiai įstaigai ir kultūrinę veiklą vykdančiai savivaldybės biudžetinei įstaigai lėšos būtų panaudojamos ugdymo, socialinės globos paslaugų plėtrai, kultūrinės veiklos vystymui Klaipėdos mieste.

Neigiamos pasekmės – savivaldybės biudžeto pajamos iš vietinių rinkliavų 2018 – 2022 metų laikotarpiu sumažėtų 783,00 Eur kasmet.

**PRIDEDAMA:**

1. VšĮ Klaipėdos specialioji mokykla-daugiafunkcis centras ,,Svetliačiok“ 2018-02-06 prašymo ir 2018-04-04 pateiktų papildomų dokumentų kopija, 13 lapų;
2. Klaipėdos miesto savivaldybės koncertinė įstaiga Klaipėdos koncertų salė 2018-02-21 prašymo kopija, 8 lapų;
3. Apskaitos skyriaus rašto kopija, 1 lapas.
4. Lietuvos Respublikos vietos savivaldos įstatymo išrašas, 5 lapai;
5. Lietuvos Respublikos rinkliavų įstatymo išrašas, 1 lapas;
6. Vietinės rinkliavos už leidimo įrengti išorinę reklamą Klaipėdos miesto savivaldybės teritorijoje išdavimą nuostatai, patvirtinti Klaipėdos miesto savivaldybės tarybos 2013 m. lapkričio 28 d. sprendimu Nr. T2-300 „Dėl vietinės rinkliavos už leidimo įrengti išorinę reklamą Klaipėdos miesto savivaldybės teritorijoje išdavimą nuostatų patvirtinimo“, 6 lapai.

Mokesčių skyriaus vedėja Kristina Petraitienė